open-index/open-wikipedia-markdown huggingface dataset:
Khuntulan

**Khuntulan** menika salah satunggiling kesenian tradhisional masarakat Yogyakarta, mliginipun ing tlatah Sléman. Khuntulan menika sacara harafiah ateges manuk kuntul (kados bangau pethak nanging buntutipun pèndèk lan saged lumayu rikat sanget). Kesenian menika dipunnamani manuk kuntul amargi para beksanipun ngagem rasukan pethak kados manuk kuntul utawi bangau pethak.

Khuntulan menika dipungelar minangka caos sokur dhateng Gusti Allah ingkang Maha Wisesa. Khuntulan menika ugi nyaosaken pepujen dhateng Gusti Pangéran, menika ngemutaken bilih sedaya masarakat kedah langkung celak kaliyan Gusti ingkang kagungan gesang. Khuntulan dados kesenian ingkang raket sanget kaliyan masarakat mila kesenian menika tansah dipunleksanakaken ing salir padatan.

## Ciri Khas Khuntulan 
Khuntulan saéstu kenthel nuansa islaminipun amarga wonten pawaosan kitab Al-Barzanji mingka pratélan utama ing pagelaran Khuntulan. Khuntulan ingkang climèn menika dipuniringi *terbang* lan *bedhug* sederhana, ewadéné khuntulan kundaran biyasanipun ngangge *jidor*, *kendhang*, *gong* menapa organ, lan wonten ing wiwitan wonten pamaosan ayat Al-Barzanji. Kejawi menika, pambeksa narèkaken ébahan pencak silat sesarengan. Ébahannipun inggih menika njejakaken suku ing ngandhap, sukunipun siyaga kuda-kuda dipun lajengaken ngantem lan nendang kados tiyang ingkang némbé padu. Kesenian menika disarengi tabuhan terbang lan para sinden nembangaken syair kanthi basa Arab.

## Rujukan 
: 10x10px Warisan Budaya Takbenda 
: 10x10px 
: 10x10px 
: 10x10px 
: 10x10px 

## Pranala Njawi 
# Kesenian Kuntulan Warisan Budaya TakbendaIndonesial 
# Khuntulan Yogyakarta 
# Kuntulan
# Khuntulan
Omah Joglo Ngayogyakarta

**Omah Joglo Ngayogyakarta** menika griya adat kang saget ditemokaken ing Ngayogyakarta uga Jawa Tengah. Omah Joglo menika gadhah ciri kang mboten saget ditemokaken ing papan liya ing Indonesia. Bentuk, arsitektur, bahan, lan filosofi lan jinisipun gadhahi unik setunggal lan setunggalipun.

## Sajarah 
Sajarah bab Joglo menika tasih kirang jelas dumugi sak menika. Nanging joglo menika dados tiron kagem damel candhi-candhi ing Jawi kados Prambanan lan Barabudhur. Joglo menika dados papan palenggahanipun tiyang sugih arta utawi ageng drajatipun. Mila ing jaman rumiyin joglo namung angsal digadhahi dening raja utawi priyayi. Nangung anggepan menika sampun luntur.

Nanging tembung Joglo menika dicuplik saking kalih tembung inggih menika Tajug Loro (Juglo) kang artosipun kalih giri. Ing kabudayan Jawi giri menika gadhahi artos kang inggil lan suci. Tajug menika bentukipun kados kalih giri.

Nangin sebatan Juglo menika dados Joglo. Joglo menika saderengipun didamel masyarakat kang inggil. Nanging ing jaman menika dados gedung kantor utawi papréntahan.

Joglo menika bentukipun persagi kang migunakaken sekawan saka ing tengahipun. Saka menika dipun arani saka guru. Saka kang cacahipun sekawan dados pralambang arah inggih menika ler, kilen, kidul, lan wètan.  Saka guru menika nyangga blandar lan pengeret.
Tambahan ing joglo menika wonten pinten pinten perangan inggih menika:

* Gandhok menika papan kang wonten ing sisih kiwa lan tengen dalem. Gandhok wetan menika kagem tilem bocah jaler lan gandhok kilen menika kagem tilem bocah setri. Ing antawispun dalém lan gandhok wonten taman kagem kaluwarga.
* Gandri. Gandri menika papan kagem dhaharan. Papanipun ing wingking senthong. Bentukipun kados emper kang isis lan tenterem.
* Pawon lan pakiwan. Pawon menika wonten ing wingking caket kaliyan sumur.
* Lumbung. Lumbung menika kagem nyimpen pantun lan kasil sawah liyanipun. Papanipun lumbung menika wonten ing kiwa utawi tengen pringgitan.
* Gedongan. Gedongan menika dados kandang titihan.
* Kandhang raja brana. Menika kagem kandhang kados lembu, menda, lan sakpanunggalanipun.
* Peranginan. menika papan leren menawi rondha utawi jaga ing dalu.
* Pranji. Paranji menika kandhang kagem kewan ingon-ingon.

## Rujukan
Tata Cara Awal Mantu

Wonten ing adat Jawi kangge mantu mliginipun ing Daerah Istimewa Yogyakarta saha Jawa Tengah wonten lelampahan ingkang kedah dipuntindakaken saderengipun panggihing temanten utawi dhaup. Limrahipun kulawarga ingkang ngundhuh mantu nyamektakaken kabetahan pirantos kangge njangkepi tata cara mantu menika. Wondene, tata cara mantu menika ing antawsisipun.

# pasang tarub
# buwangan
# pasang tuwuhan
# siraman
# sade dhawet
# plangkahan
# midodareni
#panembusing kembar mayang
Buwangan

Upacara Buwangan (ꦲꦸꦥꦕꦫꦧꦸꦮꦔꦤ꧀) lampah tata cara awal mantu kaping kalih sasampunipun pasang tarub. Upacara menika nggadhahi ancas mbebuwang salwiring sukerta utawi pepalang murih tumapaking acara mantu saged kalis ing sambekala. Wonten kalih jisi buwangan inggih menika.

# Pecok Bakal awujud kacang-kacangan kados ta dhele, kacang ijo, saha kacang tholo. Lajeng kluwak, kemiri wungkul, tigan ayam mentah, gantal, ron dhadhap serep, trasi, brambang, bawang, lombok, gendhis, klapa, saremp, empon-empon, rajangan daging, saha arta receh. Sadaya menika dipunwadhahi takir ageng utawi panjang ilang inggih menika wakul ingkang kadamel saking nam-naman ron klapa kaplipit papah debog pisang. Panjang ilang menika dipunpapanaken wonten ing griya wanci dalu.
# Gecok Mentah awujud daging lembu mentah ingkang kacacah alit dibumboni bawang, lombok, brambang, kencur, santen ingkang dipunwadhahi sudi utawi taker alit. Sedaya kawadhah takir lajeng dipunsukakaken ing saben pojok pekarangan , pojok griya, pojok sumur, sarta jamban. Anggenipun buwang utawi mapanaken ing wanci dalu.
Peksi Moi

**Peksi Moi** ya iku beksan kang ngrembaka ing tlatah Sléman. Peksi Moi iku cekakan saka "*Persatuan Kesenian Islam Main Olahraga Bela Diri*". Beksan iki dipopulèraké déning K.H. Nahrowi, salah siji ulama saka Ploso Kuning, Minamartani, Ngaglik, Sléman nalika taun 1954. Peksi Moi bisa diarani klumpukan obahan pencak silat kang kairingan karo instrumèn. Saben instrumèn lan tembang kang diunèkaké ndarbèni obahan béda-béda kang liriké ngandhut ajakan ngibadah lan nyawijikaké bangsa. Wektu pagelaran Peksi Moi iku ana kang cepet lan suwé, kurang luwih sak jam.

## Wedharan 
Ing Peksi Moi, ana sawenèh peran kang dilakoni, antarané ya iku pambeksa, juru musik, lan juru nembang. Ing pagelaran Peksi Moi, ana pambeksa cacah 12 nganti 16, bareng karo patang juru musik kang mainaké kendhang (sak wong) lan rebana (telung wong), lan uga rong juru nembang. Pagelaran beksan dumadi saka wong lanang lan wadon kanthi kairingan 35 tembang. Tembangé mung arupa syair-syair ajakan ngibadah lan ora nduwèni alur carita. Uga ana telung jinis basa lan siji reroncèn nada kang dianggo ing syair Peksi Moi, ya iku basa Arab (8 bait). Sandhangan kang dianggo ya iku klambi werna putih diblebed karo rompi werna biru, jingga, lan ungu. Ing bagéan weteng nganggo stagèn; udheng mawa variasi wulu, kathok werna ireng diblebed karo jarik motif parang. Seragam ing Peksi Moi bola-bali diowahi wiwit jaman biyèn tekan sapréné mawa rancangan kang menarik lan jumbuh karo owah gingsiring jaman.

Peksi Moi dadi bagéan wigati tumrap bebrayan ing Dhusun Soka Wétan, minangka sawiji kagunan tradhisi mawa nuwansa Islam kang diugemi bebrayan ing padinan. Peksi Moi dadi idhèntitas bebrayan kanggo nyaluraké èksprèsi kaberagaman, uga dadi sarana silaturahmi para warga, malah bisa ngasilaké dhuwit tumrap para juru mainé.

## Rujukan 
### Cathetan sikil 
### Kapustakan 
*
*
Pasang Tuwuhan

Pasang tuwuhan (ꦥꦱꦁꦠꦸꦮꦸꦃꦲꦤ꧀) awujud maneka werni tetuwuhan ingkang kapasang ing gapura pawiwahan saha ing pasirahaman calon temanten. Ancasipun pasang tuwuhan inggih menika pangajab murih temanten benjangipun saged nuwuhaken gesang bebrayan ingkang utami saha mulya. Wondene jinising tuwuhan saha maknanipun inggih menika.

# Pisang Raja suluhan setandhan jangkep kalihan saperangan witipun lajeng kapasang ing gapura pawiwahan. Maknanipun mugi temanten saged nggadhahi watak saha sipat kados raja.
# Cengkir gadhing utawi klapa werni jene. Maknanipun mugi tresnanipun calon temanten linambaran tresna ingkang suci kados toya ing salebeting klapa.
# Tebu wulung watangan maknanipun mugi pamilihing garwa kanthi anteping kalbu saha teteging iman.
# Ron kluwih, mugi anggenipun mantu tansah kaparingan kaluwihan ugi gesangipun calon temanten.
# Ron alang-alang, ing pangajab anggenipun mantu kalihan gesanging temanten tebih saking salwiring alangan utawi pepalang.
# Ron apa-apa utawi ron dhadhap serep murih anggenipun mantu boten wonten apa-apa kalis saking samukawis alangan manggih karaharjan ngantos pungkasing gati.
# Pari sawuli, mugya gesangipun calon temanten saged kados pari tansaya isi tansaya tumungkul ugi saged gesang ngrembaka murih murakabi.
# Sekar saha wohing kapas pangajabipun murih calon temanten gesang cekap sandhang pangan.
# Ron waringin sarencekipun kanthi ancas mugi calon temanten kalihan ingkang pamengku karsa pinaringan pangayoman saha sageda angayomi.
# Pengaron isi kembang setaman kapapanaken ing sacaketing tetuwuhan murih temanten pinaringan raos suka ing manah kados sekar ing taman.
# Janur (jarwa dhosok: sejatinging nur utawi Gusti) mugi calon temanten pikantuk wewarah saha pitedah saking Gusti ingkang Mahamirah.

Pasang tuwuhan menika minangka salah satunggaling lampah tata cara awal mantu ing adat Jawi. 

## **Pratelan Waosan** 
Pringgawidagda. Suwarna. 1998. Gita Wicara Jawi. Yogyakarta: Penerbit Kanisius.
Rusa sika

**Rusa sika** (*Cervus nippon*), uga dikenal minangka **rusa belang Lor** utawa **rusa Jepang**, iku spesies rusa sing asalé saka akèh Asia Wétan lan dikenalaké ing dhaérah liya. Sadurunge ditemokake saka Vietnam lor ing sisih kidul nganti Timur Jauh Rusia ing sisih lor, saiki ora umum kajaba ing Jepang, ing endi spesies kasebut akeh banget. Jenengé asalé saka shika (鹿), tembung Jepang kanggo "rusa". Ing Jepang, spesies iki dikenal minangka nihonjika (ニホンジカ (日本鹿), "rusa Jepang"). Ing basa Tionghoa, diarani 梅花鹿; méihuā​lù; 'kancil kembang plum'.
Balangan gantal

Balangan gantal (ꦧꦭꦁꦔꦤ꧀ꦒꦤ꧀ꦠꦭ꧀) minangka salah satunggaling lampah upacara panggih. Gantal inggih menika sedhah ingkang kalinting katangsulan bolah putih, dene gantal menika wonten werni kalih ingkang dipuncepeng temanten putri kawastanan godhong kasih, dene ingkang dipuncepeng temanten kakung kawastanan godhong tutur. Maknanipun godhong kasih menika supados temanten gadhah raos tresna asih dhateng kakung, dene godhong tutur ing pangajab murih temanten kakung sageda dados guru lakinging temanten putri tansah paring pitutur sarta wewarah dhumateng garwa. Wondene, gantal menika beda lumah kurepipun nanging menawi gineget tunggal raosipun. Ngewrat makna bilih manungsa ingkang dados titahing Gusti menika menawi sampun kapanggihaken dados jodhonipun sageda manunggal ing cipta, rasa, miwah karsanipun. 

**KAWAOSA**

https://www.fimela.com/relationship/read/5150098/makna-dan-filosofi-balangan-gantal-dalam-tradisi-pernikahan-yogyakarta

https://inibaru.id/tradisinesia/balangan-gantal-pada-pernikahan-jawa-lempar-melempar-sirih-perlambang-kasih
Rusa sambar

**Rusa sambar** (*Rusa unicolor*) ya iku kidang gedhé asli saka anak bawana India, Cina Kidul lan Asia Kidul-wétan.
Penampilan lan ukuran rusa sambar beda-beda ing sawetara, sing nyebabake kebingungan taksonomi sing akeh ing jaman kepungkur; luwih saka 40 sinonim ilmiah sing beda wis digunakake kanggo spesies kasebut. Umumé, dhuwuré 102 nganti 160 cm (40 nganti 63 in) ing pundhak lan boboté bisa nganti 546 kg (1,204 lb), sanajan luwih umumé 100 nganti 350 kg (220 nganti 770 lb).
Tanduk sing gedhe lan kasar biasane rusine, alis sing prasaja lan balok dicabang ing pucuk, saengga mung duwe telung tines. Dawane tanduk biasane nganti 110 cm (43 in) ing individu sing wis diwasa.
Kembar mayang

jmpl
Kembar mayang (ꦏꦼꦩ꧀ꦧꦂꦩꦪꦁ) kadhapuk saking kalih tembung inggih menika kembar kalihan mayang. Tegesipun kembar inggih menika sami; boten wonten bedanipun. Dene, mayang menika araning sekar jambe ingkang ngemu teges rerenggan sekar ingkang endahing warni. Kembar mayang menika wonten kalih wujudipun. Kekalihipun awujud rerenggan saking janur kuning. Kembar mayang ingkang satunggal minangka pralambang temanten kakung, satunggalipun pralambang temanten putri. Kembar mayang mengku makna sinandi inggih menika kembaripun temanten kekalih, kembar sih tresnanipun, cipta, rasa, saha karsanipun. Wondene kembar mayang menika ugi asring kasebut Sekar Kalpataru Dewadaru utawi wit pagesangan utawi wit kelanggengan. Minangka pralambang karahayun saha kaslametan. Dados sarana tulak sarik saking maneka bebendu pepalang amrih lampahing tata cara penganten rahayu kalis ing sabekala. 

Panebusing kembar mayang menika saged dipunprangguli ing tata cara awal mantu adat Jawi.

Adat Jawa nalika ana palakrama (mantenan), mesthi digawekake kembar mayang, alesane minangka bukti yen priya (kakung) lan wanita minangka pasangan suami istri kang sah. Kajaba iku, nalika wis nindakake upacara kembar mayang, mula pasangan suami istri kasebut “mekar”. Mekar kang dimaksud, yaiku ngemu teges kang ana sesambungane karo duniawi. “Pasangan” kasebut bisa mekar utawa amber rejekine lan anake. Kanthi mangkono bisa urip kanthi bagya.

Kembar mayang duweni pitutur urip, sing nggawe kembar mayang banjur ora sembarang wong. Lan kudu nindakake maneka persyaratan. Ing antarane sesaji luwih dhisik kanthi adus kembang. Ora mung iku, sing nggawe kembar mayang uga kudu nganakake slametan. Tujuane supaya prosesi adicara temantenan lumaku lancar. Mula saka iku, sing nggawe kembar mayang yuswane becike sandhuwure 50 taun, ngono wae kudu duwe bojo. (Kapethik saka Panyebar Semangat, 2007 : 40).
Biksu Mongol

jmpl
**Bhikkhu Mongol** minangka praktisi monastik Buddhisme ing Mongolia. Biksu Mongol kerja lan manggon ing biara lan kuil Buddha ing saindhenging Mongolia lan ing negara liya.

## Sajarah 
Buddhisme pisanan teka ing Mongolia liwat Himalaya lan Tibet. Buddhisme Tibet dadi agama resmi Wangsa Yuan sing dipimpin Kubilai Khan. Sawisé runtuhé Dinasti Yuan ing taun 1368, Tengriisme dadi agama utama ing steppes Eurasia wétan nganti abad kaping 16. Sajrone Wangsa Qing, agama Buddha maneh dadi agama utama, ing Mongolia Luar lan Mongolia Dalam.

## Panganiaya 
Ing abad kaping 20, Republik Rakyat Mongolia nganiaya para bhikkhu Mongol lan umat Buddha liyane.

## Referensi
Brahala

[thumb|Wayang Brahala gagrag [Wayang Bali|Bali]]

Wayang buta gedhe sing wujude kaya gambar iki, diarani **Brahala.** Mujudake gambarane wong nesu. Mula diarani brahala:wis bubrah tur ala. Yen dipriksani, wong nesu kae mesthi polatane medeni. Mripate mentheleng, alise gathuk, ucape kasar. Kaya wujude buta iku, medeni. Ana ing crita wayang, sing bisa malih buta gedhe kaya ngono iku mung titah panjanmane Bathara Wisnu. 

Raden Arjunawijaya bareng jumeneng nata ing Maespati, jejuluk Prabu Arjuna Sasrabahu. Panjenengané panjanmane utawa titise Bathara Wisnu, mula yen pinuju duka bisa tiwikrama wujud buta gedhe abahu sewu (Sasra, asale saka Jawa kuna, sahasra: sewu). Tembung tiwikrama asline *triwikrama,* tegese jumangkah kaping telu. Ujaring kandha: Bathara Wisnu yen wis wujud brahala kaya gambar iku, ngubengi jagad nganti kemput temu gelang mung sarana njangkah ping 3. Nanging ing jaman saiki, tembung *triwikrama* mingsed pakecapane dadi tiwikrama, lumrahe ditegesi malih rerupan kang nggegirisi banget (amarga nesu), kayata malih buta kang gedhene kagila-gila.

## Pirsani Uga
* Bathara Wisnu

*Prabu Arjuna Sasrabahu

*Prabu Kresna
Prabu Hamsa

**Prabu Hamsa** iku raja telukane Prabu Jarasandha. Tokoh iki mung tinemu ing wayang purwa lakon Sesaji Rajasuya. Amarga digdaya sekti mandraguna, Prabu Hamsa banjur didadekake bahu kanane Prabu Jarasandha. Pinercaya ngelar jajahan, wenang ngirid wadyabala saaksohini. Wadyabala saaksohini iku kedadéyan saka prajurit 109.350 + jaran 65.610 + gajah 21.870 + kreta perang 21.870.

Prabu Hamsa duwe kadang sinorohwadi nunggal sapaguron, asmane Prabu Dimbaka. Umure luwih enom, wujude jibles Prabu Hamsa, mula kekarone sinebut ratu kembar. Ana ing ngarsane Bapa Guru, kekarone padha prasetya: "Urip nunggal sakamulyan, mati nunggal sapapan."

Prabu Dimbaka iki uga dadi telukane Prabu Jarasandha. Amarga Prabu Dimbaka uga digdaya, banjur didadekake bahu keringe Prabu Jarasandha. Dipercaya mandhegani wadyabala saaksohini.

Ing sawijining dina, wayah tengah wengi, Prabu Hamsa lan Prabu Dimbaka nglurugi negara Kumbina lan Lesanpura. Klakon nawan Prabu Bismaka (ratu ing Kumbina) lan Prabu Setyajit (ratu ing Lesanpura). Nanging durung nganti disowanake ing ngarsane Prabu Jarasandha, ratu 2 mau bisa direbut dening Prabu Baladewa, banjur disingidake ing papan kang winadi. Mesthi wae Prabu Hamsa muring-muring  ngadhepi kanyatan iku. Ing atase ratu 2 wis dibanda lan dijagani prajurit 2 aksohini, parandene meksa bisa kacolongan.

Sabanjuré, Prabu Hamsa dhawuh marang Prabu Dimbaka supaya ngirid wadyabala, nglurugi menyang negara Mandura. Dinuga playune Prabu Bismaka lan Prabu Setyajit  mesthi menyang negara Mandura. Dene Prabu Hamsa nedya mbedhah negara Dwarawati. 

Ana satengahing marga, Prabu Hamsa sawadyabalane kepethuk wadyabala Dwarawati kang tinindhihan Prabu Baladewa. Sulayaning rembug dadi perang rame. Prajurit mungsuh padha prajurit, dene Prabu Hamsa perang tandhing mungsuh Prabu Baladewa. Kekarone timbang kadigdayane. Nalika Prabu Baladewa mijilake senjata Nenggala, Prabu Hamsa gragapan, nuli ngoncati paprangan. Ngambah ing antariksa, singep mega. Niyate nedya njulung tungkul (ngelimpe), angon lenane mungsuh. Nanging Prabu Baladewa waspada ing paningal. Senjata Nenggala ditlorongake ing penere Prabu Hamsa. Ngenani lempenge (weteng ngiringan), satemah tiba ing pabarisaning mungsuh.

Priksa anggane Prabu Hamsa nglumpruk aneng paprangan tur ing barisaning mungsuh, Prabu Baladewa enget pangandikane Prabu Kresna. Sigra paring sasmita marang para prajurit pendherek saka Dwarawati lan Mandura supaya bebarengan alok yen ing paprangan ana ratu mati dadi banyu. Sedhela wae wus kapireng swarane para prajurit padha alok yen ing paprangan ana ratu mati dadi banyu.

Prabu Hamsa kang wis tatu, mbrodhol ususe, ora enggal dipateni. Kapara dijarakake wae kareben mati sakarepe dhewe. Prabu Hamsa krekel-krekel tangi, banjur jumangkah ninggalake barisaning mungsuh karo nekem ususe.
Garudha Aruni

**Garudha Aruni** uga sinebut Garudha Brihawan. Dumadi saka endhog kagungane Dewi Winata. Ya Garudha Aruni iki kang bisa mardikakake Dewi Winata saka anggone dadi batur tukone (budhake) Dewi Kadru. Tembene Garuda Aruni dadi titihane Bathara Wisnu. 

Tokoh iki mung tinemu ing wayang purwa lakon Aruna-Aruni. Wondene bakuning crita mangkene: Dewi Winata kaparingan antiga (endhog) rong iji dening Bathara Brahma, ramane. Tekan titimangsa iku durung netes. Amarga selak kepengin ngerti wujuding makhluk kang ana jroning antiga, salah sijiné endhog dipecah. Mijil manuk kang durung wancine lair, nanging urip bisa brangkangan lumaku. Kena soroting surya bisa metu wulu lan lare, kaparingan jeneng Garudha Aruna (Kaga Ngruna), kang banjur muring lan ngesotake Dewi Winata, yen ing tembe Dewi Winata bakal dadi batur tukone kadang dhewe. 

Supatane Garudha Aruna dadi kasunyatan. Dewi Winata dadi batur tukone Dewi Kadru, amarga kalah bedhekan. Nandhang rekasa lair batin. 

Kacarita, endhogé Dewi Winata sing sijine, wis titiwancine netes. Mijil manuk gedhe kang wus jangkep sakabehe. Dening Dewi Winata kaparingan tetenger Garudha Aruni. Banjur mesat mabur ing akasa saperlu ndeleng kahananing jagad. Ing kono sumurup kasangsarane Dewi Winata, amarga saka trekahe Dewi Kadru. 

Garudha Aruni kang cucuke lancip landhep mawa wisa, sikil lan cakare santosa (kuat), sarta duwe jalu ampuh, banjur tumiyup mudhun nyamberi ula cilik-cilik kang ngreridhu Dewi Winata. Ula cilik-cilik akeh kang mati. Sisané kang isih urip padha mlayu ndhelik ing sangisore watu lan gegrumbulan. 

Ula gedhe kang aran Naga Taksaka murinani, dadi campuh perang rame. Padha digdayané. Katungka rawuhe Bathara Brahma, misah kang padha bandayuda. Kadunung-dunungake yen salugune Garudha Aruni lan Naga Taksaka iku isih sedulur. Banjur padha nemoni Dewi Kadru lan Dewi Winata. 

Bathara Brahma paring pangandika, senadyan Garudha lan Naga iku isih tunggal pancer, nanging kekarone ora bakal bisa rukun salawase. Kajaba iku, wiwit titimangsa iku Dewi Winata wis luwar anggone dadi batur tukone Dewi Kadru. Kadhawuhan tetep rukun anggone paseduluran. Naga Taksaka kadhawuhan ngawula marang Sang Hyang Antaboga. Dene Garudha Aruni kadhawuhan nyuwun toya Amerta (banyu panguripan) marang Bathara Guru. Kang kadhawuhan matur sendika, banjur padha budhal. Bathara Brahma nuli kondur ing kahyangane, yaiku ing Duksinageni. 

Kacarita Garudha Aruni mesat ing akasa, nedya andhustha toya Amerta. Kapapag Bathara Wisnu. Sulayaning rembug dadi perang rame adu kasekten. Garudha Aruni kalah, banjur didadekake titihane Bathara Wisnu, kaparingan jeneng Garudha Brihawan, tegese garudha kang abure bisa mencit nganti pucuking langit. 

Ing tembe Garudha Aruni (Brihawan) didhaupake karo Dewi Brahmanisri, bisa nurunake para ratuning manuk, kalebu Jatayu, Sempati, lan sakpanunggale.
Thunbergia erecta

***Thunbergia erecta*** iku spesies wit njalar saka genus *Thunbergia* sing asalé saka Afrika kulon. Jeneng liya yaiku ***bush clockvine***,  '''''king's-mantle***  lan **potato bush.*'

## Referensi 
## Pranala njaba
Itzy

**Itzy** () ya iku klompok pamusik bocah wadon besutané JYP Entertainment kanthi 5 anggota, ya iku Hwang Ye-ji, Choi Ji-su, Shin Ryu-jin, Lee Chae-ryeong, lan Shin Yu-na. Klompok pamusik iki debut tanggal 12 Februari 2019, kanthi ngrilis singel judulé ''It'z Different'' .
Manumayasa

**Manumayasa** iku putrane Sang Parikenan. Bebarengan karo miyose Manumayasa, Sanghyang Ismaya didhawuhi tumurun ing marcapada dening Sang Hyang Tunggal (ramane), dadi pamomonge Manumayasa saanak turune. Sang Hyang Ismaya nyendikani dhawuh, banjur tumurun ing marcapada, nganggo jeneng Semar Badranaya ya Janggan Semarasanta. Manggon ing Desa Karangkadhempel. 

Amarga jejibahane momong, Semar saben dinane ndherek Sang Manumayasa ana ing Pertapan Wukir Retawu. Ing crita pedhalangan, Pertapan Wukir Retawu uga sinebut Pertapan Rawisrêngga (Sapta rengga, Saptaharga). 

Sawijining dina Manumayasa tindhak cangkrama ing alas, didherekake Semar. Dumadakan kepethuk macan 2 kang sajak keluwen banget, mula banjur nubruk Manumayasa lan Semar. Dadi perang rame. Bareng macan 2 iku dipanah dening Manumayasa, badhar sejatining wujud dadi putri 2 sulistya warnane, yaiku Dewi Kaniraras (Retnawati) lan Dewi Kanastri.

Dewi Kaniraras (Retnawati) kagarwa Manumayasa, peputra 2, yaiku Sekutrem lan Sriyati. Dene Dewi Kanastri dadi garwane Semar, peputra 10, yaiku (1) Sang Hyang Wungkuhan (Sang Hyang Bongkokan), (2) Sang Hyang Siwah, (3) Sang Hyang Wrehaspati, (4) Sang Hyang Yamadipati, (5) Sang Hyang Surya, (6) Sang Hyang Candra, (7) Sang Hyang Kuwera, (8) Sang Hyang Tamburu, (9) Sang Hyang Kamajaya, (10) Dewi Sarmanasiti (Darmanastiti). 

Sawise kabeh putrane diwasa lan palakrama, Begawan Manumayasa kagungan putu 1, yaiku Bambang Sakri. Bambang Sakri sawise diwasa antuk jodho Dewi Sati, putrane ratu ing Tebelasuket Prabu Partawijaya. 

Sawijining dina Prabu Partawijaya manggihi Begawan Manumayasa, nyuwun diwejang aji Pamosa, sing dayane yen diwateg bisa wujud brahala (buta gedhe). Begawan Manumayasa nulak kanthi rembug alus. Prabu Partawijaya adreng karsane, awit kepengin banget dadi wong pinunjul ing babagan kadigdayan, mula ngangseg rembuge. Begawan Manumayasa jengkel penggalihe. Ing atase wis ditulak alus kok malah ndeseg rembug kaya wong nagih utang. Satemah kawijil pangandikane, "Sinuwun, panjenengan menika ratu gung binathara, mung cacade yen duwe kekarepan kok ora kena disemayani, kaya patrape buta." 

Mandi sabdane Begawan Manumayasa. Sanalika Prabu Partawijaya dadi buta gedhe. Bareng priksa wujude sing wis malih ala, tuwuh keduwunge. Banjur nyuwun ruwat (nyuwun dibalèkaké ing wujude sekawit). Nanging Begawan Manumayasa ora bisa. Prabu Partawijaya duka yayah sinipi. Begawan Manumayasa dicandhak banjur dicokot gulune, tugel thel. Begawan Manumayasa seda. 

Begawan Sekutrem lan Bambang Sakri bela patine Begawan Manumayasa. Kekarone uga mati dicokot gulune. Dewi Sati bareng sumurup garwane seda, sedhih banget penggalihe. Nalika butane noleh ing penere Sang Dewi, Dewi Sati girap-girap, banjur lumajar nggendring. Nanging apes, sukune kesrimpet jarike, satemah tiba krungkeb. Bayi sing dikandhut mbrojol durung wayahe lair. Bayi iki tembene jeneng Palasara.
Kumbakinumba

**Raden Kumbakinumba** (Ditya Kumba) iku putrane Raden Kumbakarna lan Dewi Kiswani. Duwe kadang tuwa tunggal rama ibu, asmane Raden Aswanikumba. Tokoh iki mung tinemu ing wayang Ramayana, lan metune nalika dumadi perang Ngalengka.

Kacarita sapatine putra 7 (Bukbis Mukasura, Trisirah, Trikaya, Narantaka, Dewantaka, Trinétra, lan Triweneh), Prabu Dasamuka sungkawa banget penggalihe. Nganti sawetara suwene jumeneng ana ing gapuraning pura tanpa ngandika. Dumadakan katungka sowane Raden Aswanikumba lan Raden Kumbakinumba.

"Wa Prabu, kula tingali sajak sungkawa penggalihipun. Menapa ta ingkang anjalari sungkawaning penggalih?" pitakone Raden Aswanikumba.

"Lantip panggraitamu, ngger Aswanikumba. Ri kalenggahan iki, aku kelangan putra 7 sing gagah-gagah, lan digdaya kabeh. Padha gugur ing paprangan mungsuh kethek-kethek balane Ramawijaya, " ngendikane Prabu Dasamuka.

"Wa Prabu sampun ngantos kagungan penggalih was sumelang. Taksih wonten kula lan adhi kula Kumbakinumba. Kula badhe rumeksa kasugengan paduka kanthi setya saha tulusing manah. Sagah labet jiwa raga dhateng paduka. Boten badhe ngucira ing yuda lumawan mengsah. Kakarsakna mangsah yuda sawanci-wanci, sendika. Milanipun sampun ngantos Wa Prabu ngelantur penggalih sungkawa, " ature Raden Aswanikumba.

"Bagus. Banjur apa piyandelmu kanggo ngadhepi Rama sabalane?" pandangune Prabu Dasamuka.

"Kula lan rayi kula menika boten saged pejah. Upami kula pejah ing paprangan, dipun langkahi rayi kula, kula saged gesang malih. Semanten ugi kosokwangsulipun. Yayi Kumbakinumba pejah, kula langkahi saged gesang malih. Mila kula cumadhong dhawuh. Kula nedya ngetingalaken dharma bekti dhumateng paduka."

"Aja kesuwen, gage majua ing paprangan. Sirnakna Rama sawadyabalane. Yen kowe bisa menang perangmu, gedhe ganjaran kang bakal dakparingake marang kowe sakloron, " dhawuhe Prabu Dasamuka.

Sawise nyembah, Raden Aswanikumba lan Raden Kumbakinumba sigra manjing ing pabaratan. Kekarone pancen digdaya tenan. Angger siji mati, dilangkahi sijine, urip maneh. Wanara pirang-pirang kang ngrubut, padha mati ketaman gadane.

Anoman sigra sowan Raden Wibisana. Nyuwun pamrayoga supaya bisa nyirnakake Aswanikumba lan Kumbakinumba. Dingendikani yen kekarone kudu mati bareng. Anoman matak aji Mundri, nuli mangsah yuda maneh. Aswanikumba lan Kumbakinumba dicandhak gulune, banjur diedu mustakané. Kekarone sirna margalayu. Wiwit iku, perang mungsuhe diedu sirahe banjur diarani diedu kumba.
CryEngine

**CryEngine** (ditulis kanthi gaya minangka **CRYENGINE**) ya iku mesin gim sing dirancang dening pangembang gim saka Jerman, Crytek. Mesin gim iki wis digunakake ing kabeh judhul, uga versi dhisikané gim *Far Cry*. Mesin gim iki terus dianyari kanggo ndhukung konsol lan piranti kasar anyar kanggo gim besutané Crytek. Mesin iki uga wis digunakaké déning gim-gim babarané pihak katelu ing ngisoré skema lisensi Crytek, kaya ta *Sniper: Ghost Warrior 2* lan *SNOW* . Warhorse Studios migunakaké versi kang wis dimodifikasi kanggo gim RPG karajan abad pertengahan Kingdom Come : Deliverance. Ubisoft mertahanaké versi gubahan CryEngine sing wis akèh diowahi saka *Far Cry* asli aran Dunia Engine. Mesin gim iki digunakaké ing versi sabanjure saka seri *Far Cry* .

Miturut akèh laporan tanpa jeneng ing April 2015, lisensi CryEngine dituku Amazon kanthi rega $50-70 yuta.  Akibaté, ing Februari 2016, Amazon ngetokaké versi CryEngine sing wis digarap ulang kanthi jeneng Amazon Lumberyard .
KakaoTalk

**KakaoTalk** yaiku aplikasi ngirim guneman lintas platform kang sumadhiya kanggo naraguna ponsel pinter. KakaoTalk ngidini naraguna ngirim guneman tanpa mbayar amarga nggunakaké jaringan internet kanggo ngirim pesen mau. KakaoTalk uga duwé fitur mbagekaké berkas, guneman grup, saha fitur liyané.
Paguneman instan

jmpl|Piranti alus Pidgin 2.0 kanggo ngirim guneman instan

**Paguneman instan (basa Indhonésiya: perpesanan instan) yaiku tata cara ngirim guneman (pesen)** kanthi cepet liwat jaringan internet saka komputer siji menyang komputer liyane. 

Konsep sing digunakaké dening teknologi iki metu nalika wiwité pangembangan sistem operasi UNIX lan jaringan Internet; naraguna sing wes mlebu ing jaringan bisa ngirim printah ing liwat `talk`, `write`, lan `finger` kanggo ndeleng sapa wae sing wis mlebu lan pungkasané bisa ngirim guneman cekak (pesan singkat).

Aran "paguneman instan" saiki umumé nuduhaké teknologi sing dipopuleraké dening America Online (AOL), sing banjur diterusaké dening Yahoo! Messenger ), Google, lan Microsoft ( Windows Live Messenger ) uga parusahan liyané.
Mesin gim

**Mesin gim yaiku** kerangka piranti lunak sing dirancang utamané kanggo ngembangaké gim video sing umumé wis ana pustaka saha program pandhukung ing jeroné.  Aran "mesin" ing istilah iki padha karo istilah " mesin piranti lunak" sing digunakaké ing industri piranti lunak .

Mesin gim uga bisa diartiaké piranti lunak pangembangan kang migunaaké kerangka iki, biasane nyediaaké werna-werna perkakas saha fitur kanggo ngembangaké gim  

Pangembang bisa nggunakaké mesin gim kanggo nggawé gim Konsol uga gim kanggo jinis komputer liyané. Piguna inti sing biasané ana ing mesin gim kaya ta mesin render kanggo grafis 2D utawa 3D, mesin fisika utawa deteksi tabrakan (lan respon tabrakan), swara, koding, animasi, kacerdhasan gawéyan, jaringan, streaming, manajemen memori, threading, dhukungan lokalisasi, grafik pemandangan, saha dhukungan kanggo video sinematik . Naraguna mesin gim asring ngirit ing proses pangembangan game kanthi nggunakaké maneh/modifikasi ing akeh bageyan, mesin gim sing padha kanggo ngasilaké gim sing beda  utawa kanggo ngrewangi porting game menyang werna-werna platform.
## Rujukan
Daniella Pineda

thumb|Daniella Pineda
**Daniella Nicole Pineda** (lair 20 Februari 1987) yaiku aktris, panulis, lan pelawak saking Amerika. Dhèwèké ikun lair ing Oakland, California .  Dhèwèké misuwur amarga perané minangka mbintangi film *Jurassic World lan perane dadi* Zia ing film kui.

Rodriguez ing *: Fallen Kingdom* .  Dhèwèké uga miwiti karir dadi artis sing main ning serial televisi *The Originals, **Daniella*** ing film kui berperan dadi Sophie. 

## Referensi 
*
Line

**Line** (ditulis nganggo aksara gedhé) yaiku aplikasi paguneman instan gratis sing bisa digunakaké ing manéka piranti elektronik, kayata ponsel pinter, tablet, uga komputer. Naraguna Line bisa ngirim teks, gambar, video lan audio, saha nindakake guneman VoIP uga konferensi video gratis. Ora mung kuwi, Line minangka platform sing nyediaaké maneka warna layanan kalebu dompet digital sing diarani Line Pay, streaming warta sing diarani Line Today, video on demand sing diarani Line TV, saha distribusi komik digital sing diarani Line Manga uga Line Webtoon. Layanan kuwi kabeh dioperasikaké dening Line Corporation, Naver Corporation sing dumunung ing Seoul lan anak parusahan Softbank Group sing ana ing Tokyo.
Jennifer O'Neill

'''Jennifer O'Neill** (dilairaké tanggal 20 Februari 1948) iku sawijining pamain film Brasil. **O'Neill'* iku nduweni bakat akeh sing ndadekke dhèwèké iso dadi aktris, model, penulis, lan aktivis asal Brasil. Dhèwèké misuwur amarga karir modeling lan juru bicara karo CoverGirl . Dhèwèké wis tau main ing film *Summer of '42*sing nampa penghargaan Oscar ing taun 1971*.* Dhèwèké uga tau mbintangi film horor sing judule *Scanners* (1981), lan mbintangi serial televisi *Cover Up* (1984-85). *'Jennifer O'Neill'''  uga aktif nganti saiki ing gerakan hak-anti-aborsi-.  

## Urip pribadi 
O'Neill lair ing Rio de Janeiro, Brasil lan asalésaka kulawarga sugih. Dhèwèké digedhèkaké ing 3 kuto yaiku New Rochelle, New York lan Wilton, Connecticut. O'Neill sekolah ing Dalton School ing Manhattan . Dhèwèké nikah nalika umur 17. 

Nalika isih enom dhèwèké dadi penunggang kuda lan dadi model sing ana ing sampul majalah , , lan *Seventeen*, entuk bayaran ngantos $80.000 ing taun 1962. 

O'Neill wis tau nikah ping sanga karo wolung bojo (dhèwèké nikah banjur pegatan, lan nikah maneh karo bojone sing nomer enem sing jenengen Richard Alan Brown).  seko pernikahane sing mau kui, Dhèwèké duwe anak telu saka bapak telu.

## Karya tulis 
* *Surviving Myself,* (1999)
* *from Fallen to Forgiven,* (2002)
* ''You're Not Alone: Healing Through God's Grace After Abortion.* (2005)
* *Remarkable Women,* (2005)
* *A Fall Together,* (2006)
* *A Winter of Wonders,* (2007)
* *A Late Spring Frost,* (2007)
* *Faith Lessons,'' (2008)

## Referensi 

## situs web liyane 
* website resmi
* 
* Jennifer O'Neill at the TCM Movie Database
Maxine Kumin

**Maxine Kumin** (6 Juni 1925 – 6 Februari 2014) ya iku penyair lan panulis saka Amérika. Dhèwèké dadi Konsultan Penyair Puisi ing Perpustakaan Kongres taun 1981 &#x2013; 1982.

Kumin tilar donya ing tanggal 6 Februari 2014 ing Warner, New Hampshire. Dhèwèké wis umur 88 taun. Kepungkurane tiba sawisé setaun wongé ora sehat. Dhèwèké tilar dunyo sawise setahun kesehatane elek. Dhèwèké duwe garwo, Victor, lan anak telu. 

## Referensi 

## situs web liyane 
*
Patty Aubery

**Patty Aubery** (lair 1965) ya iku penulis Amérika sing lair ing California. Dhèwèké nulis sawetara buku kaya seri Chicken Soup for the Soul, kalebu Chicken Soup for the Christian Soul*.*

Saking pengin nguripake hak wanita, Aubery nulis buku mung kanggo wong wadon, ''Chicken Soup for the Christian Woman's Soul.* Buku iki nyeritaké kisah-kisah babagan wong wadon sing ngadhepi tantangan, wektu sing angel lan mbaharani imané. Bab-bab ing buku iki antarané: Iman, Katresnan Kulawarga, Kekuwatan Gusti, Kekoncoan, Perbedaan, Tantangan lan Kaajaiban. 

Dhèwèké ana ing program TV *"Wake!"* ing taun 2015.  Ing taun 2017 dhèwèké uga ana ing film *Soul of Success.*  Tulisan-tulisan dhèwèké ngundang kawigaten ing babagan pitulung diri.   Dhèwèké ngasilaké sumbangan kanggo sawetara buku ing babagan pitulung diri,   pikiran lan awak,  latihan,  perjuangan urip,  dhuwit,  sukses,  lan inovasi.  Lisa Nichols nulis yen Aubery "kekuwatan kanggo kemungkinan". 

## Bibliografi[sunting | sunting sumber] ngganti sumber] 
**Chicken Soup for the Christian Soul** dening Jack Canfield lan Mark Victor Hansen lan Patty Aubery, ISBN-10: 1558745017

*'Chicken Soup for the Christian Woman's Soul** dening Jack Canfield lan Mark Victor Hansen lan Patty Aubery, ISBN-10: 9781623610432

**Chicken Soup for the New Mom's Soul** dening Jack Canfield lan Mark Victor Hansen lan Patty Aubery ISBN-10: ‎1623610583

**Chicken Soup for the Sister's Soul** dening Jack Canfield lan Mark Victor Hansen lan Patty Aubery ISBN-10: 1623610044

**Chicken Soup for the Beach Lover's Soul** dening Jack Canfield lan Mark Victor Hansen lan Patty Aubery ISBN-10: 1623610591

**Chicken Soup for the Father & Daughter Soul** dening Jack Canfield lan Mark Victor Hansen lan Patty Aubery ISBN-10: 1623610265

**Chicken Soup for the Christian Teenage Soul** dening Jack Canfield lan Mark Victor Hansen lan Patty Aubery ISBN-10: 1623610109

**Chicken Soup for the Expectant Mother's Soul** dening Jack Canfield lan Mark Victor Hansen lan Patty Aubery ISBN-10: 1623610931

**Chicken Soup for the Cancer Survivor's Soul** dening Jack Canfield lan Mark Victor Hansen lan Patty Aubery ISBN-10: 1623610397

**Chicken Soup for the Surviving Soul** dening Jack Canfield, Bernie S. Siegel, lan Patty Aubery. ISBN-10: 8187671130

**Permission Granted** dening Kate Butler Cpsc lan Patty Aubery. ISBN-10: 1948927152

**Capture Your Power''' dening Patty Aubery lan Mark Mirkovich. ISBN-10: 1732470308

## Referensi
Willa Cather

**Willa Sibert Cather** (  ;  lair ing **Wilella Sibert Cather**, 7 Desember 1873 - 24 April 1947) yaiku panulis Amérika sing dikenal amargi novel-novelé babagan urip ing Great Plains. Karya-karyané sing paling dikenal antarané yaiku O Pioneers!, The Song of the Lark, lan My Ántonia. Ing taun 1923, dhèwèké sabet Penghargaan Pulitzer kanggo One of Ours.

## urip pribadi 
Akeh wong sing percaya Cather kuwi lesbian.  

Cather, sing duweni kanker payudara, tilar dunya ing New York City tanggal 24 April 1947 amarga pendarahan serebral, umur 73 taun.  

## Referensi 
## situs web liyane 
### Pustaka 
* *Willa Cather Review* ing Willa Cather Foundation
* Koleksi & Arsip Khusus ing Pusat Willa Cather Nasional
* Arsip Willa Cather ing Universitas Nebraska-Lincoln
* Koleksi Willa Cather  ing Universitas Drew
* Willa Cather–Irene Miner Weisz Papers  at the Newberry Library
* Benjamin D. Hitz–Willa Cather Papers 
* Ann Safford Mandel collection of Willa Cather papers ing Koleksi Buku Langka Mortimer

### Edisi online 
* 
* Works by Willa Cather at Faded Page (Canada)
* Works by or about Willa Cather at Internet Archive
* 
* Willa Cather at Poets' Corner
Miguel Arraes (aktor)

**Miguel Arraes** () yaiku aktor lan pujangga Brasil.

## Filmografi 
* Na Forma da Lei (2010)
* O Relógio da Aventura (2010)
* Ti Ti Ti (2011)
* A Melhor Idade (2011)
* Malhação (2011)
* A Grande Família (2012)
* Sangue Bom (2013)
* O Rebu (2014)
* Pequeno Dicionário Amoroso 2 (2015)

## Referensi 
## Pranala jaba 
*
Saccharomyces cerevisiae

***Saccharomyces cerevisiae*** (/ˌsɛrəˈvɪsi.iː/) (**ragi bir** utawa **ragi roti**) iku spesies ragi (mikroorganisme jamur sel tunggal). Spesies iki wis dadi instrumental ing winemaking, baking, lan brewing wiwit jaman kuna. Iki minangka mikroorganisme ing mburi jinis fermèntasi sing paling umum. Sèl *S. cerevisiae* wujudé bunder nganti ovoid, diameteré 5–10 μm. Reproduksi kanthi budding.
Internet Explorer

thumb|Internet Explorer

**Internet Explorer** (sadurungé **Microsoft Internet Explorer** lan **Windows Internet Explorer**, sing umum disingkat **IE** utawa **MSIE**) iku seri browser web grafis sing wis ora dienggo (utawa dihentikan kanggo akèh-akèhé edisi Windows) sing dikembangaké déning Microsoft sing digunakake. ing baris Windows sistem operasi.
Abdelmadjid Tebboune

**Abdelmadjid Tebboune** (basa Arab: عبد المجيد تبون‎, *Abdul Majeed Tebboune*) () iku présidhèn Aljazair wiwit 19 Dhésèmber 2019.
Tri Mulya Jaya, Banjar Agung, Tulang Bawang

**Tri Mulya Jaya** iku désa ing Kacamatan Banjar Agung, Kabupatèn Tulang Bawang, Lampung.

## Réferènsi
Begawan Animandaya

**Begawan Animandaya** utawa **Begawan Animandawya** iku pandhita kang ngalami panandhang disuduk bokonge nganggo lembing, awit ngundhuh wohing panggawene nalika isih cilik. Critane mangkene: Sawijining dina Begawan Animandaya nglakoni tapa mbisu. Ndilalah ana maling nggawa barang oleh-olehane mlebu ing padhepokane Begawan Animandaya. Ora let suwe katungka praptane wadyabala Magada sing ngoyak playune maling. Tetunggule prajurit nyuwun priksa marang Sang Begawan, menyang ngendi playune maling. Begawan Animandaya ora wangsulan. Para prajurit Magada nuli padha lumebu jroning padhepokan. Kabeh isining padhepokan digeledhah. Wasana malinge ketemu, ndelik ing longan ngisor pasareane Sang Begawan. Maling dicekel lan dibanda, terus diglandhang ing ngarsane ratu Magada. Karampungane, maling iku diukum kisas (ukum pati).

Begawan Animandaya kena dakwa mbiyantu maling. Sang Begawan dirangket, dilarak ing ngarsane Sang Prabu. Putusane pengadilan, Begawan Animandaya kapatrapan pidana ditancepi lembing bokonge. Awit saka genturing kasutapane, senadyan bokonge ditancepi lembing nganti jero, Sang Begawan ora seda.

Para resi mitrane Sang Begawan padha tilik lan nakokake apa sababe nganti nampa paukuman kang kaya mangkono abote. Sang Begawan mratelakake yen ora mraduli marang maling kang lumebu ing padhepokane, lan ora mangsuli pitakone prajurit Magada, amarga pinuju nglakoni tapa mbisu. Para resi mau banjur sowan Sang Prabu, ngaturake kabeh pangandikane Begawan Animandaya.

Sang Prabu banjur paring dhawuh marang wadyabala, supaya ngluwari Begawan Animandaya. Lembing kang wis sawetara dina tumancep ing bokonge Sang Begawan, didudut. Nanging ora bisa diuwali, mula banjur ditugel. Sang Begawan ngrasakake sewu lara dadi siji. Para resi mitrane Begawan Animandaya nuli padha mateg mantram sakti. Wusana pucuking lembing kang isih ana ing sajroning awake Sang Begawan banjur metu liwat embun-embunane.

Sawise Begawan Animandaya luwar saka panandang, para resi banjur padha munggah kahyangan, nemoni Bathara Dharma. Nyuwun priksa sababe Begawan Animandaya nganti ngalami panandhang abot.

Bathara Dharma mangsuli, yen Begawan Animandaya ngundhuh wohing pakarti. Biyen nalika isih cilik kerep dolanan kinjeng, disuduk silite. Mula wis trep yen Sang Begawan ngalami kaya nasibe kinjeng, disuduk bokonge. Kuwi jenenge hukum karma.

Para resi matur yen Bathara Dharma ora adil. Miturut wewarah suci, bocah cilik sing umure kurang saka 14 taun, yen tumindak luput, durung kena diukum, amarga bocah sing durung diwasa iku durung bisa mbedakake ala bener, becik lupute. Hukum karma ora mung mligi kanggo manungsa ing marcapada, nanging uga tumrap para dewa. Amarga Bathara Dharma tumindak luput, matrapi pidana marang wong kang ora samesthine kapidana, Bathara Dharma didongakake bakal manjanma ing marcapada dadi wong pincang, lair saka guwa garbane wanita darah sudra.

Ucape para resi iku dadi kasunyatan. Bathara Dharma manjanma ing marcapada dadi Yamawidura.

## Pirsani Uga
*Begawan Sempani

*Resi Kowara
Dingo

**Dingo** (*Canis familiaris dingo* utawa *Canis lupus dingo*) iku sawijining garis keturunan asu kuna (basal) sing ditemokake ing Australia. Klasifikasi taksonomi kasebut didebat minangka dituduhake dening macem-macem jeneng ilmiah sing saiki ditrapake ing macem-macem publikasi. Iki dianggep macem-macem minangka wujud asu domestik sing ora njamin pangenalan minangka subspesies, subspesies saka asu utawa serigala, utawa spesies lengkap dhewe.
Antelop

[thumb|[Blackbuck antelop saka India.]]

Istilah **antelop** dipigunakaké kanggo nyebut akèh spesies ruminansia geger sing asli ing macem-macem wilayah ing Afrika lan Éurasia.

Istilah "antelop" minangka takson keranjang sampah lan ditetepake minangka salah siji saka pirang-pirang mamalia angonan lan browsing Donya Lawas sing ana ing kulawarga Bovidae saka ordo Artiodactyla.

Salah siji spesies Amérika Lor, pronghorn, diarani minangka "antelop Amerika", nanging kalebu kulawarga sing béda saka antelop Afrika lan Eurasia.
Trilobite

**Trilobites** (/ ˈtraɪləˌbaɪts, ˈtrɪlə-/; tegesé "telung lobus") ya iku arthropoda laut sing wis punah sing mbentuk kelas **Trilobita**. Trilobit minangka salah sawijining klompok arthropoda sing paling wiwitan dikenal. Katon pisanan trilobites ing rekaman fosil nemtokake basis saka tahap Atdabanian saka periode Kambrium Awal (521 yuta taun kepungkur) lan padha ngrembaka ing saindhenging Paleozoic ngisor sadurunge slipping menyang Kurangé populasi dawa, nalika, sak Devonian, kabeh pesenan trilobite. kajaba Proetida mati. Trilobite pungkasan sing isih ana pungkasane ilang ing kepunahan massal ing pungkasan Permian kira-kira 252 yuta taun kepungkur. Trilobit minangka salah sawijining kewan sing paling sukses, sing ana ing segara meh 270 yuta taun, kanthi luwih saka 22.000 spesies wis diterangake.
Australopithecus

***Australopithecus*** (/ˌɒstrələˈpɪθɪkəs/, OS-trə-lə-PITH-i-kəs; saka Latin *australis* 'kidul', lan Yunani Kuna πίθηκος (*pithekos*) 'kera') iku sawijining genus saka hominin awal lan Pliocen ing Afrika. Pleistosen awal. Genera Homo (sing kalebu manungsa modern), *Paranthropus*, lan *Kenyanthropus* berkembang saka sawetara spesies *Australopithecus*. *Australopithecus* minangka anggota subtribe Australopithecina, sing kadhangkala uga kalebu *Ardipithecus*, sanajan istilah "australopithecine" kadhangkala dipigunakaké mung kanggo anggota *Australopithecus*. Spesies kalebu *A. garhi*, *A. africanus*, *A. sediba*, *A. afarensis*, *A. anamensis*, *A. bahrelghazali* lan *A. deyiremeda*.
Jamie Miller (penyanyi)

**Jamie Miller** () yaiku penyanyi lan komposer Wales.

## Diskografi 
* *The City That Never Sleeps* (2020)
* *All I Want for Christmas Is You* (2020)
* *Onto Something* (2020)
* ''Hold You 'Til We're Old* (2021)
* *Here's Your Perfect* (2021)
* *Running Out of Roses* (with Alan Walker) (2021)
* *I Lost Myself In Loving You* (2022)
* *Last Call'' (2022)

## Réferènsi 
## Pranala njaba
*jamiemillermusic.com
As Aventuras de Gui & Estopa

***As Aventuras de Gui & Estopa*** iku siji sérial télévisi komedi taun Brasil sing diprodhuksi déning Cartoon Network antara taun 2009 nganti saiki. Sérial ini diciptakaké déning Mariana Caltabiano. Sérial TV iki prakara 8 watak sing jenengé Gui "Iguinho", Estopa, Cróquete Spaniel, Pitiburro, Dona Iguilda, Fifivelinha, Ribaldo "Riba" lan Róquete Spaniel.

## Réferènsi 
## Pranala njaba 
*
Resi Kowara

**Resi Kowara (Resi War)** iku pandhita wuta, ramane Bambang Surawan. Garwane jeneng Endhang Aristi, uga wuta. Nadyan kekarone wuta, nanging Bambang Surawan ora wuta.

Bambang Surawan bekti banget marang wong tuwane sakloron. Lunga menyang ngendi wae, wong tuwane mesthi digawa, kanthi cara dipikul. Yen ing sawijining papan, entuk pangan, gage diaturake marang ibu bapake. Sawise wong tuwane dhahar, turahane dipangan Bambang Surawan.

Sawijining dina, Resi War ngrasakake ngelak banget. Ing mangka pasedhiyan banyu ing impes (wadhah banyu saka kulit) wis entek. Bambang Surawan gage menyang sendhang, nedya ngupaya banyu.

Nganti sawetara Bambang Surawan ora enggal bali. Batine Resi Kowara wiwit tuwuh rasa was sumelang. Jebul bener pituture para pinisepuh kae: aja dhemen was-was, mundhak nemahi tiwas. Bambang Surawan bali wis wujud layon. Dipanggul dening ratu mudha saka negara Ayodya kang jejuluke Prabu Dasarata. Digawa ngadhep Resi Kowara kang pinuju lenggah ing sangisore wit ringin, cecaketan klawan garwane.

"Iki lha kok ana kumleseting janma, apa kowe Surawan?" pitakone Resi Kowara.

Prabu Dasarata ora wangsulan. Impes isi banyu diwenehake marang Resi Kowara. Nilik carane masrahake impes banyu kang bedha, Sang Resi wis bisa anggrahita yen wong kang ana ngarepe iku dudu putrane.

"Kowe sapa? Enggal ngakua. Anakku Surawan ana ngendi?" pitakone Resi Kowara.

Prabu Dasarata banjur nyritakake lelakon kang mentas dumadi. Sang Prabu pinuju bedhag pikat. Saka kadohan mireng swarane gajah lagi ngombe ing sendhang. Nuli dilepasi jemparing. Nanging sing dikira gajah lagi ngombe iku jebul Bambang Surawan.

"Apa lupute anakku kok nganti kowe tega mateni anakku? Yen ngono, patenana sisan aku iki. Kaya wis ora ana gunane aku urip ing jagad iki." ngendikane Resi Kowara.

"Sang Resi, aku ora njarag mateni. Kanggo nebus kaluputanku, nyawane putramu bakal dakijoli nganggo wilanganing arta lan mas picis rajabrana."

Resi Kowara sanalika duka yayah sinipi, "Apa?! Nyawane anakku bakal kokijoli nganggo petungane dhuwit lan mas-masan?! Pancen landhep dhengkul perasaanmu! Kowe ayake ora bisa ngrasakake rumaketing tali katresnan antarane wong tuwa marang anake. Yen supaya kowe bisa ngrasakake, kudu ngalami dhewe. Muga-muga kowe besuk ngalami kaya sing dakrasakake iki. Lara atimu, sewu susah dadi siji, amarga ditinggalake anak sing dadi gegantilaning atimu. Kang wasanane dadi jalaran pêcating nyawamu!"

Sawise purna pangandikane, Resi Kowara lan garwane seda bebarengan.

"Dhuh Sang Resi, jabelen pangandikamu kuwi..." panyuwune Prabu Dasarata.

Panyuwunan sing tanpa guna, awit Resi Kowara wis seda bebarengan karo garwane.
Ding Liren

**Ding Liren** (Cinten: 丁立人; pinyin: Dīng Lìrén; lair 24 Oktober 1992) iku sawijining grandmaster catur Tyongkok lan Juwara Donya Catur. Dhèwèké iku mung salah siji saka telung wong Asia sing tau dadi Juwara Donya, sesandhingan karo Tigran Petrosian lan Viswanathan Anand.

## Urip awal 
Ding Liren lair ing Wenzhou, Tyongkok lan sinau main catur wiwit umur patang taun. Dhèwèké lunga menyang SD Wenzhou Zhouyuan lan lulus saka SMA Zhejiang Wenzhou. Sawisé iku awaké lulus saka Univèrsitas Kukum Beijing]].

## Karir catur 
Ding tau dadi juwara Kajuwaran Catur Tyongkok kaping telu (2009, 2011, 2012).

## Réferènsi